**PUSAT KESIHATAN UNIVERSITI**

**UNIVERSITI PUTRA MALAYSIA**

**PERKONGSIAN ILMU**

**BENGKEL UNDANG-UNDANG PERUBATAN 2019**

**TARIKH : 28 FEBRUARI 2019 HINGGA 1 MAC 2019**

**TEMPAT : ADYA HOTEL, LANGKAWI**

1. **PENGENALAN**
2. Hubungan diantara sistem perundangan dan bidang perubatan adalah sangat unik dan menarik, malah sering menjadi perdebatan sehingga ke hari ini. Kedua-dua bidang tersebut saling lengkap-melengkapi antara satu sama lain .
3. Kepentingan keterangan pengamal perubatan di mahkamah adalah sebahagian dari penentuan kepada keputusan penghakiman sama ada melibatkan kes-kes jenayah seperti bunuh dan rogol ataupun kes-kes tuntutan sivil yang diakibatkan oleh kemalangan atau kecederaan yang disebabkan oleh faktor bukan jenayah termasuklah kes kecuaian pengamal perubatan (*medical negligence*).
4. Selain dari keterangan pengamal perubatan di mahkamah, pengurusan penyediaan laporan perubatan merupakan salah satu medium komunikasi di antara pengamal perubatan dan sistem undang-undang. Dalam keadaan ini, seseorang pengamal perubatan harus memahami akan asas undang-undang yang berkaitan dengannya.
5. Selain dari itu, masyarakat kini sangat prihatin dengan tatacara pengendalian pesakit oleh pengamal perubatan, yang mana pelanggan adakalanya mengambil kesempatan untuk membawa apa yang tidak memuaskan hati mereka ke muka pengadilan.
6. Dalam bengkel ini penceramah telah berkongsi kes-kes yang membawa teladan dan pengajaran kepada pengamal perubatan dan juga pengamal undang undang bagi memberi pendedahan supaya langkah yang patut diamalkan dipatuhi dengan baik.

**2. PENGAJARAN UNTUK DIKONGSI BERSAMA (*LEARNING OUTCOME*)**

1. Sebagai pengamal perubatan, patuhilah etika dan profesionalisma yang telah kita janjikan dalam pengakuan *“Oaths of a Doctor*”.
2. Memahami *medical ethnics* dan limitasi-limitasi yang tertentu semasa mengendalikan pelanggan.
3. Memastikan selagi boleh dan upaya semasa bersama pesaki ditemani seorang pembantu (*chaperon*) atau saudara/rakan pesakit.
4. Merekodkan sejarah pesakit dengan sempurna dalam kad/sistem.
5. Memeriksa pesakit mengikut etika perubatan dan merekodkan penemuan dalam kad/sistem dengan sempurna.
6. Menjelaskan dengan maksud yang difahami oleh pesakit dan/atau ahli keluarga pesakit (jika perlu) berkenaan rawatan, ubatan atau prosedur yang perlu di jalankan ke atas pesakit.
7. Mengambil persetujuan bertulis (*written consent*) dari pesakit dan/atau keluarga pesakit setelah memberi penjelasan yang terbaik dan di fahami oleh pesakit serta ada seorang saksi bersama.
8. Menerangkan dengan maksud yang difahami oleh pesakit potensi kesan sampingan ubat-ubatan, rawatan dan prosedur yang akan diberi/dikendalikan ke atas pesakit.
9. Memastikan segala maklumat pesakit tidak dikongsikan dengan pihak tidak berkaitan terutamanya dalam media sosial termasuklah bercerita kesah seumpanya (tidak meletakkan nama pesakit tetapi menulis cerita berkenaan pesakit) dikongsi ceritanya di media sosial untuk di komen oleh orang lain. (*Duty of confidentiality*).
10. Penceramah berkongsi pengalamannya sekiranya perkara perkara di atas dapat kita sempurna kan dengan baik, pihak perundangan lebih mudah untuk melindungi pengamal perubatan dan institusi perubatan itu sendiri dari sebarang isu saman berkaitan *medical negligence*.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_#\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nota dan dokumen contoh kes ada bersama penyelaras latihan, Pusat Kesihatan Universiti.

Disediakan oleh: Dr Fauziah Adnan, A01547.